Keywords

Summary



Keywords

1. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba omadusi – Eesmärk – Vaba kasutatavuse nõue

(Nõukogu määrus nr 207/2009, artikli 7 lõike 1 punkt c)

2. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba omadusi – Mõiste

(Nõukogu määrus nr 207/2009, artikli 7 lõike 1 punkt c)

3. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba omadusi – Sõnamärk ecoDoor

(Nõukogu määrus nr 207/2009, artikli 7 lõike 1 punkt c)

4. Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba omadusi – Mõiste – Kauba osa üht omadust kirjeldav tähis – Hõlmamine

(Nõukogu määrus nr 207/2009, artikli 7 lõike 1 punkt c)

Summary

1. Vt otsuse tekst.

(vt punkt 14)

2. Vt otsuse tekst.

(vt punktid 15 ja 16)

3. Sõnaline tähis ecoDoor, mille registreerimist taotletakse Nizza kokkuleppe klassidesse 7, 9 ja 11 kuuluvate järgmiste kaupade: „elektrilised köögi- ja majapidamismasinad ning ‑seadmed (klassis 7), joogi- ja/või toiduvalmistusmasinad ning ‑seadmed, koos joogijahutusseadmega kasutamiseks mõeldud jahutatud joogi automaadid; nõudepesumasinad; elektrilised pesu ja rõivaste töötlemise masinad ja seadmed (klassis 7), seal hulgas pesumasinad, trummelkuivatid”, „joogi- ja toiduautomaadid, müügiautomaadid” ning „soojendusseadmed, aurugeneraatorid, toiduainete kuumtöötlusseadmed, eelkõige pliidid, seadmed küpsetamiseks praadimiseks, grillimiseks, röstimiseks, sulatamiseks ja soojana hoidmiseks, veekeetjad, külmutusseadmed, eelkõige külmikud, sügavkülmikud, külmletid, joogijahutusseadmed, sügavkülmikuga külmikud, külmutusseadmed, sorbeti- ja jäätisemasinad, kuivatid eelkõige ka pesukuivatid ja masinad pesu kuivatamiseks” kirjeldab määruse nr 207/2009 ühenduse kaubamärgi kohta artikli 7 lõike 1 punkti c tähenduses inglise keelt kõneleva keskmise tarbija jaoks ühenduse kaubamärgi taotluses loetletud kaupu.

Kuna esiteks tajutakse osa „eco” keskkonnahoidlikku tähendavana ja kuna teiseks tõlgendatakse osa „door” ust tähistavana, siis mõistab asjaomane avalikkus väljendit „ecodoor” nii, et see tähendab keskkonnahoidlikku ust või ust, mille konstruktsioon ja tööpõhimõte on keskkonnahoidlikud.

Kuna asjaomastel kaupadel võivad olla uksed, siis võib taotletav kaubamärk kirjeldada asjaomase kauba ukse keskkonnahoidlikke omadusi.

Samal moel on asjaomaste kaupade puhul ukse keskkonnahoidlikud omadused olulised selle kauba keskkonnahoidlikkuse seisukohalt, mille osaks uks on.

Tarbijad osutavad üha enam tähelepanu kaupade keskkonnahoidlikkusele, seal hulgas energiatarbimisele, ning keskkonnasäästlikule tootmisele. See kehtib eelkõige asjaomaste kaupade puhul, kuivõrd need muu hulgas tarbivad energiat. Seega on keskkonnahoidlikkus nende samade kaupade oluline omadus.

Seega tajub asjaomane avalikkus taotletavat kaubamärki asjaomaste kaupade olulist omadust, nimelt keskkonnahoidlikkust kirjeldavana, kuna see kaubamärk kirjeldab nende kaupade uste keskkonnahoidlikke omadusi.

(vt punktid 18, 24 ja 28–31)

4. Kauba üht osa kirjeldav tähis võib olla ka seda sama kaupa kirjeldav. Sellise juhuga on tegemist siis, kui asjaomase avalikkuse taju seisukohalt võib tähisega kirjeldatud osa omadus oluliselt mõjutada kauba enda olulisi omadusi. Nimelt samastab asjaomane avalikkus sellisel juhul otsekohe ja pikemalt kaalumata tähisega kirjeldatud osa omaduse asjaomase kauba oluliste omadustega.

(vt punkt 26)